મુંબઈ જેવાં મહાનગરોમાં તો હાઉસિંગ પ્રોજેક્ટ અર્થે પચાસથી વધુ જુદી-જુદી મંજૂરી મેળવવાની હોય છે. એમાં સેન્ટ્રલ, સ્ટેટ, મ્યુનિસિપલ, લોકલ, વૉટર, પૉલ્યુશન, પર્યાવરણ, ટાઉન પ્લાનિંગ, રેવન્યુ, જંગલ ખાતા સહિત અનેકવિધ અપ્રૂવલનો સમાવેશ થાય છે. સરકાર આ મામલે પણ મંજૂરીઓની સંખ્યા ઘટે અથવા ઑથોરિટીઝની સંખ્યા ઘટે એ વિશે પણ રાજ્યો સાથે ચર્ચા-મસલત કરી રહી છે. ઇન શૉર્ટ, કમિટીના રિપોર્ટમાં આવી વિવિધ બાબતોનો સમાવેશ થઈ જશે. લાંબા ગાળે રિયલ એસ્ટેટ ક્ષેત્ર માટે આ પગલાં અતિ મહત્વનાં સાબિત થવાની આશા છે.